EkBass/fiwiki-20250220-pages-articles huggingface dataset:
Yu Hua

Yu Hua (; s. 3. huhtikuuta 1960) on kansainvälisesti tunnettu kiinalainen kirjailija, jonka teoksia on käännetty useille kielille. Hän on ansainnut myös monia palkintoja. Huan teokset käsittelevät Kiinan kulttuurivallankumousta, koska hän varttui tuona aikana. Hua opiskeli ensin hammaslääkäriksi, mutta innostuksen loppumisen myötä hän aloitti kirjailijan uransa. == Teoksia == * Xiongdi * Digitian * Huó zhe * Xu Sanguanin elämä ja verikaupat (Xu Sanguan mai xue ji) == Lähteet == Luokka:Kiinalaiset kirjailijat Luokka:Vuonna 1960 syntyneet Luokka:Elävät henkilöt
Bataattilaatikko

Bataattilaatikko on bataatista valmistettu laatikkoruoka. Varhaisin kirjoitettu bataattilaatikko-ohje on peräisin Amerikasta, vuodelta 1796 Amelia Simmonsin teoksesta American Cookery. Kyseinen resepti muistuttaa paljolti nykyisiä reseptejä. Simmonsin ohjeessa keitetyt bataatit pehmennettiin voissa, sokerissa ja maidossa ja lopuksi päällystettiin mahdollisesti marengintapaisella munavaahdolla. Nykyisin Pohjois-Amerikassa bataattilaatikko useimmiten päällystetään vaahtokarkeilla. Suomeen bataattilaatikko on rantautunut 2000-luvulla. Makumaailmansa puolesta bataattilaatikko sopii erityisesti suomalaiseen jouluruokien maku- ja värimaailmaan. Esimerkiksi vuonna 2013 bataattilaatikko oli heti joulukinkun jälkeen joulun haetuin resepti Suomalaisen Työn Liiton Suomalainenjoulu.fi -sivustolla. == Katso myös == * Lanttulaatikko * Maksalaatikko * Perunalaatikko * Porkkanalaatikko == Lähteet == Luokka:Juurekset Luokka:Jouluruoat Luokka:Kasvisruoat Luokka:Laatikkoruoat
Lepinkäistangara

Lepinkäistangara (Neothraupis fasciata) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Lepinkäistangara kasvaa noin 16 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat harmaat. Siivet ovat sävyltään hieman ruskeammat. Silmiä ympäröi musta naamio ja kurkku on valkoinen. Lepinkäistangaran rinta ja vatsa ovat vaaleanharmaat. == Levinneisyys ja elintavat == Lepinkäistangaraa tavataan Brasiliasta Boliviaan ja Paraguayhin. Lajin elinympäristöä ovat ruohomaat, erityisesti cerrado. Lintu liikkuu pareittain tai pieninä ryhminä. Lepinkäistangaran ravintoa ovat hyönteiset. Sen pesimäkausi kestää syyskuulta tammikuulle. Lepinkäistangara luokitellaan silmälläpidettäväksi. Kantaa uhkaa elinympäristön häviäminen maatalouden vuoksi. == Lähteet == Luokka:Tangarat
Kunshan

Kunshan () on Kiinassa Jiangsun maakunnassa Suzhoun kaupungissa sijaitseva piirikuntatason kaupunki Suzhoun ja Shanghain välissä. Sen väkiluku vuoden 2020 väestönlaskennassa oli hieman yli kaksi miljoonaa asukasta. == Historia == Taiping-kapinan aikana Taipingin taivaallisen valtakunnan kapinalliset valtasivat Kunshanin vuonna 1860, ja he vetäytyivät vuonna 1863. Vuonna 1937 japanilaiset miehittivät Kunshanin ja pitivät sitä hallussaan vuoteen 1945 asti. Kommunistipuolueen joukot valtasivat kaupungin toukokuussa 1949. Vuonna 1989 Kunshanin piirikunta muutettiin piirikuntatason kaupungiksi. == Aluejako ja väestö == Kunshan jakautuu 11 kuntatason alueeseen: Alue Kiinaksi Väkiluku (2010) Yushan Yùshān zhèn 467 789 Kunshanin talous- ja teknologiakehitysalue Kūnshān jīngjì jìshù kāifā qū 376 962 Zhoushi Zhōushì zhèn 144 529 Zhangpu Zhāngpǔ zhèn 133 820 Huaqiao Huāqiáo zhèn 104 969 Bacheng Bāchéng zhèn 103 162 Qiandeng Qiāndēng zhèn 92 940 Lujia Lùjiā zhèn 90 561 Jinxi Jǐnxī zhèn 51 462 Dianshanhu Diànshānhú zhèn 50 067 Zhouzhuang Zhōuzhuàng zhèn 28 599 Kunshanin väkiluku vuoden 2020 väestönlaskennassa oli 2 092 496, josta miehiä oli 1 113 706 eli 53,2 prosenttia ja naisia 978 790 eli 46,8 prosenttia. Kaupunkialueella asui 1 652 159 eli 79 prosenttia asukkaista. Vähemmistökansallisuuksien edustajia eli muita kuin han-kiinalaisia oli 0,95 prosenttia. Bruttokansantuote vuonna 2022 oli 500,67 miljardia yuania. Keskitulot kaupunkialueella olivat 80 138 yuania ja maaseudulla 44 583 yuania. Shanghain metron linjan 11 asemat Zhaofeng lu, Guangming lu ja Huaqiao sijaitsevat Kunshanin kaakkoisosassa. Huaqiaon asemalta alkaa Suzhoun metron linja 11, joka kulkee Kunshanin lävitse Suzhoun teollisuusalueelle. == Ystävyyskaupungit == Kunshanillä on viisi ystävyyskaupunkia: * South El Monte, Yhdysvallat * Grootfontein, Namibia * Tatebayashi, Japani * Penrith, Australia * Hyvinkää, Suomi == Lähteet == Luokka:Suzhou Luokka:Kiinan piirikuntatason alueet
Kristiansundin lentoasema

Kristiansundin lentoasema () on lentoasema Norjassa noin kahdeksan kilometriä Kristiansundin keskustasta itään. Se avattiin vuonna 1970 ja sitä ylläpitää Avinor. ==Lähteet== ==Aiheesta muualla== Luokka:Norjan lentoasemat lentoasema
Martšuk

Martšuk on muun muassa seuraavien henkilöiden sukunimi: * Ivan Martšuk (s. 1936), ukrainalainen taidemaalari ja kuvanveistäjä * Jevhen Martšuk (1941–2021), Ukrainan salaisen palvelun johtaja ja Ukrainan pääministeri * Sergei Martšuk (1952–2016), venäläinen pikaluistelija
Frei

Frei on saari Kristiansundin kunnassa Møren ja Romsdalin läänissä Norjassa. Sen pinta-ala on 63 neliökilometriä ja asukasluku 5 630 vuonna 2019. Vuoteen 2008 saakka Frei ja sen ympärillä sijaitsevat pienet saaret muodostivat Frein kunnan. Frei komm.svg|Entisen Frein kunnan vaakuna. Frei Kirke 2.jpg|Frein kirkko ==Lähteet== ==Aiheesta muualla== Luokka:Norjan saaret Luokka:Norjan entiset kunnat Luokka:Kristiansund
Frein kirkko

Frein kirkko () on Frein saarella Kristiansundin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1897. ==Lähteet== ==Aiheesta muualla== Luokka:Norjan puukirkot Luokka:Kristiansund
Grigori Klinišov

Grigori Jemeljanovitš Klinišov (; 30. lokakuuta 1930 – 17. kesäkuuta 2023 Moskova) oli venäläinen ydinfyysikko.Christian Oliver, Will Stewart, Scientist, 92, who created Russia's thermonuclear bombs is found hanged in his Moscow apartment Daily Mail 22.6.2023, viitattu 23.12.2023 Grigory Klinishov, One Of The Creators Of Russia's Thermonuclear Bomb, Dies By Suicide At 92 Radio Free Europe/Radio Liberty 22.6.2023, viitattu 23.12.2023 Fahad Shabbir, Russian Scientist Behind Hydrogen Bomb Dies Aged 92 Urdu Point 22.6.2023, viitattu 23.12.2023 Создатель первой термоядерной бомбы покончил с собой в Москве Regnum 21.6.2023, viitattu 23.12.2023 Klinišov valmistui Moskovan insinöörifysiikan instituutista vuonna 1954.Grigory Klinishov: Engineering psyhics graduate & pioneer in nuclear weapons development Archyde 21.6.2023, viitattu 23.12.2023 Hän työskenteli Andrei Saharovin alaisuudessa 1950-luvullaSoviet Hydrogen Bomb Creator Dies By Suicide The Moscow Times 22.6.2023, viitattu 23.12.2023 ja oli yksi RDS-37-ydinpommin kehittäjistä. Klinišov johti vuosina 1974–2001 Venäjän kokeellisen fysiikan tieteellisen tutkimusinstituutin (entinen KB-11) teoreettista jaosta. Hänelle myönnettiin Leninin palkinto vuonna 1962. Klinišov löydettiin kuolleena asunnostaan Moskovassa kesäkuussa 2023. Hänen kerrottiin hirttäytyneen ja hänen vierestään löytyneen itsemurhaviestin. Kansainvälisissä tiedotusvälineissä tapaus yhdistettiin moniin Ukrainan sodan aikana Venäjällä sattuneisiin epäilyttäviin kuolemantapauksiin.Sudden fatalities and falling from windows: The high- profile suspicious Russian deaths since the invasion of Ukraine LBC 30.6.2023, viitattu 15.12.2023 Venäläisen tutkintakomitean mukaan itsemurha saattoi liittyä Klinišovin vaikeaan sairauteen ja hänen vaimonsa kuolemaan. Komitea kuitenkin ilmoitti selvityksen mahdollisesta rikostutkinnan aloittamisesta olevan kesken. == Lähteet == Luokka:Venäläiset fyysikot Luokka:Ydinfyysikot Luokka:Vuonna 1930 syntyneet Luokka:Vuonna 2023 kuolleet Luokka:Itsemurhan tehneet
Jarsanismi

Jarsanismi on uskonto, jolla on Iranissa noin 3 miljoonaa seuraajaa, ja joista enemmistö elää maan läntisissä provinsseissa. Iranin lisäksi Irakissa elää noin 120–150 tuhatta seuraajaa. Iranissa elävät jarsinismin seuraajat joutuvat salaamaan uskontonsa julkisesti, sillä monet heistä kohtaavat syrjintää ja häirintää. Jarsanismin seuraajilla Iranissa ei esimerkiksi ole oikeutta työskennellä valtion virastoissa ja laitoksissa. Tapaukset, joissa jarsanismin seuraajat ovat saaneet näitä oikeuksia, ovat olleet vain sellaisia, joissa he ovat luopuneet omasta uskonnosta. == Historia == Jarsanismin uskonto syntyi Kermānšāhin provinsissa suurinpiirtein 1300- tai 1400-luvulla. == Lähteet == Luokka:Persialaiset uskonnot
Storbakken

Storbakken on taajama Frein saarella Kristiansundin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 636 vuonna 2023. ==Lähteet== Luokka:Norjan taajamat Luokka:Kristiansund
Ilma Lindgren

Ilma Maria Lindgren (o.s. Karjalainen; 21. kesäkuuta 1883 Hankasalmi – 1957 Imatra) oli suomalainen kauppias ja oikeustaistelija. Vuosina 1914–1920 Lindgren kävi pitkän oikeustaistelun marjastusoikeudesta ja voitti asiansa Suomen korkeimmassa oikeudessa helmikuussa 1920. Päätös antoi laillisen vahvistuksen oikeudelle liikkua metsissä ja marjastaa. == Yksityiselämä == Ilma Lindgren syntyi Hankasalmella talollisen tyttäreksi. 17-vuotiaana hän muutti töihin Hausjärvelle, jossa hän avioitui Viktor Lindgrenin kanssa vuonna 1903. Aviopari muutti Tainionkosken Siitolaan ja sai kolme lasta. Lindgren jäi leskeksi alle 30-vuotiaana vuonna 1912. Hän hankki työntökärryt ja alkoi yksin elättää kolmihenkistä perhettään torikaupalla. Aiemmin samana vuonna hän oli liittynyt myös Imatran työväenyhdistyksen naisosastoon, jossa hän toimi sittemmin luottamustehtävissä monissa toimikunnissa ja tilintarkastajana. Myöhemmin Lindgren toimi kauppiaana Imatran Asemäellä, jossa hänellä oli sekatavarakauppa ja ompelimo. Sotavuosina Lindgren perheineen siirtyi evakkoon Puumalaan ja hankki sieltä liikekiinteistön, jossa hänen perheensä jatkoi liiketoimintaa. == Marjariita ja oikeustaistelu == Syyskuussa 1914 Lindgren ystävineen lähti poimimaan puolukkaa Saimaan eri saariin. Rantauduttuaan soutuveneellä huonon sään vuoksi Ruokolahden Äitsaareen, naiset päättivät etsiä suojaa lähitaloista ja peittelivät poimimansa marjat metsään. Puolukat löytänyt maanomistaja otti marjasaaliin itselleen, koska piti sitä omilta mailtaan poimittuna ja siksi omaisuutenaan. Asiasta suivaantunut Lindgren haastoi maanomistajan kihlakunnanoikeuteen. Kihlakunnanoikeus sekä myöhemmin Viipurin hovioikeus asettuivat asiassa ensin maanomistajan puolelle. Lindgren kuitenkin vei asian vielä senaattiin eli korkeimpaan oikeuteen ja voitti jutun yli viiden vuoden oikeusprosessin jälkeen. Lindgrenin oikeudenkäynti maanomistajaa vastaan oli merkittävä osa jokaisenoikeuksien kehittymistä Suomessa, sillä se tuotti huomattavan jokaisenoikeutta puoltavan ennakkopäätöksen. Eteläkarjalaisen leskirouvan sinnikkään oikeustaistelun vuoksi marjojen ja sienten poimiminen on Suomessa edelleen sallittua ilman maanomistajan lupaa. Ajan lehdistössä uutisoitu oikeuden päätös lisäsi myös jokaisenoikeuksien tunnettuutta Suomessa ja edisti osaltaan mahdollisuutta metsien monipuoliseen käyttöön. == Lähteet == ==Aiheesta muualla== Luokka:Vuonna 1883 syntyneet Luokka:Vuonna 1957 kuolleet Luokka:Suomalaiset kauppiaat
Solsletta

Solsletta on taajama Frein saarella Kristiansundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 735 vuonna 2023. ==Lähteet== Luokka:Norjan taajamat Luokka:Kristiansund
Rensvik

Rensvik on taajama Frein saarella Kristiansundin kunnassa Møren ja Romsdalin läänissä Norjassa. Taajaman pinta-ala on 1,8 neliökilometriä ja asukasluku 2 550 vuonna 2023. Vuoteen 2008 saakka Rensvik oli Frein kunnan hallintokeskus. ==Lähteet== Luokka:Norjan taajamat Luokka:Kristiansund
Kirkelandetin kirkko

Kirkelandetin kirkko () on Kristiansundissa Møren ja Romsdalin läänissä Norjassa sijaitseva betonikirkko vuodelta 1964. Kirkelandet kirke innvendig.jpg|Kirkko sisältä. Lasikoristeet on tehnyt Gunnar S. Gundersen. ==Lähteet== ==Aiheesta muualla== Luokka:Norjan kivikirkot Luokka:Kristiansund
Avomaankurkku

pienoiskuva|Avomaankurkku Avomaankurkku on nimitys, jota käytetään avomaalla kasvavista kurkkulajikkeista. Avomaankurkkuja kasvatetaan myös kasvihuoneissa, sillä niitä on vaikea saada menestymään ulkona Suomen olosuhteissa. Avomaankurkku on yleensä 10–15 senttimetrin pituinen ja sen kuori on rosoisempi kuin kasvihuonekurkulla. == Viljely == Avomaankurkku vaatii paljon ravinteita. Suomessa se vaatii 3–4 viikon esikasvatuksen lämpimässä, esimerkiksi kasvihuoneessa. Aikaisin keväällä taimet tulee suojata harsolla. == Lähteet == Luokka:Kurkut Luokka:Vihannekset
Sovetskaja Latvija

Sovetskaja Latvija (Советская Латвия, ”Neuvosto-Latvia”) oli Latvian pääkaupungissa Riiassa vuosina 1940–1991 ilmestynyt venäjänkielinen sanomalehti. Sen toimintaa jatkoi Panorama Latvii (”Latvian panoraama”) vuosina 1991–2003. Lehti perustettiin kesäkuussa 1940 Latvian kommunistisen puolueen äänenkannattajaksi nimellä Proletarskaja pravda. Marraskuussa siihen liitettiin Latvian sosialistisen neuvostotasavallan korkeimman neuvoston äänenkannattaja Trudovaja gazeta. Lehti lakkasi kesäkuussa 1941 ja jatkoi ilmestymistään syyskuussa 1944 aluksi Daugavpilsissä nimellä Sovetskaja Latvija. Sovetskaja Latvija oli Latvian kommunistisen puolueen keskuskomitean sekä Latvian SNT:n korkeimman neuvoston ja ministerineuvoston äänenkannattaja. Se oli tasavallan tärkein venäjänkielinen sanomalehti, jonka rinnalla julkaistiin latviankielistä Cīņaa. Kuudesti viikossa ilmestyneen lehden painosmäärä oli 107 500 kappaletta vuonna 1975. Latvian kommunistipuolueen äänenkannattajaksi helmikuussa 1990 muuttunut Sovetskaja Latvija lakkasi puolueen kieltämisen yhteydessä vuonna 1991. Sen työyhteisö perusti uuden lehden Panorama Latvii, joka oli 1990-luvun lopulla maan suosituin venäjänkielinen päivälehti. Sen painosmäärä oli arkisin 25 000–28 000 ja lauantaisin yli 40 000 kappaletta. Lehden lukijakunnan väitettiin koostuneen lähinnä neuvostoarmeijan eläkeläisistä. Panorama Latvii lakkasi taloussyistä vuonna 2003. ==Lähteet== Luokka:Latvialaiset sanomalehdet Luokka:Neuvostoliittolaiset sanomalehdet
Ryszard Kaczorowski

Ryszard Kaczorowski (26. marraskuuta 1919 Białystok – 10. huhtikuuta 2010 Smolenskin alue) oli puolalainen maan pakolaishallituksen viimeinen presidentti (1989–1990).Michał Olizar, Ryszard Kaczorowski obituary The Guardian 14.4.2010, viitattu 23.12.2023 President of the Republic of Poland in exile Ryszard Kaczorowski Lublin, viitattu 23.12.2023 Kaczorowski toimi toisen maailmansodan aikana partioliikkeen puolisotilaallisessa Szare Szeregi -järjestössä. Hän johti sen toimintaa Białystokissa. Heinäkuussa 1940 Kaczorowski joutui neuvostojoukkojen vangitsemaksi, ja 10. toukokuuta 1941 hän sai Valko-Venäjän sosialistisen neuvostotasavallan korkeimmalta oikeudelta kuolemantuomion. Tuomio muutettiin kymmenen vuoden vankeuteen työleirillä. Kaczorowski joutui Kolyman alueelle rangaistusta suorittamaan, mutta hän vapautui syyskuussa 1942. Hän liittyi Neuvostoliitossa toimineisiin Puolan joukkoihin ja osallistui Italian taisteluihin. Toisen maailmansodan päätyttyä Kaczorowski asui Englannissa.Ryszard Kaczorowski Honorary Citizen of Warsaw Warszawa 29.8.2023, viitattu 23.12.2023 Kaczorowski valittiin pakolaishallituksen sisäministeriksi vuonna 1986. Hän sai nimityksen pakolaishallituksen presidentiksi 19. heinäkuuta 1989, mutta erosi tehtävästä 22. joulukuuta 1990 Lech Wałęsan tultua valituksi Puolan presidentiksi. Kaczorowski oli Varsovan ja Lublinin kunniakaupunkilainen. Hän sai Pyhän Mikaelin ja Pyhän Yrjön ritarikunnan kunniaritarin suurristin, Paavi Pius IX:n ritarikunnan suurristin ja monia muita tunnustuksia. Kaczorowski kuoli Smolenskin lento-onnettomuudessa. == Lähteet == Luokka:Puolan presidentit Luokka:Vuonna 1919 syntyneet Luokka:Vuonna 2010 kuolleet
L’Eclipse

L’Eclipse L’Eclipse Paikkakunta: Courchevel, Ranska Talviurheilukeskus: Courchevel Vuori: Rocher de la Loze Rinneluokitus: Musta Yläasema: 2 235 m Ala-asema: 1 259 m Korkeusero: 976 m Maksimijyrkkyys: 58 % Hissi Hissi Hissi: La Forêt, Bouc Blanc Tyyppi: 6-hengen tuolihissi Kapasiteetti: 2 400 henkilöä/h 2 700 henkilöä/h Ala-asema: 1 259 m Väliasema: 1 902 m–1 675 m Yläasema: 2 228 m Miehet Miehet Syöksylasku Syöksylasku Lähtö: 2 235 m Maali: 1 290 m Korkeusero: 945 m Pituus: 3 100 m Maksimijyrkkyys: 58 % Minimijyrkkyys: 11 % Keskijyrkkyys: 30,5 % MM-kilpailu: 12.2.2023 1\. MC-kilpailu: 16.3.2022 Super-G Super-G Lähtö: 1 880 m Maali: 1 290 m Korkeusero: 590 m Pituus: 1 857 m Maksimijyrkkyys: 58 % Minimijyrkkyys: 16 % Keskijyrkkyys: 31,8 % MM- kilpailu: 9.2.2023 1\. MC-kilpailu: 17.3.2022 Suurpujottelu Suurpujottelu Lähtö: 1 730 m Maali: 1 280 m Korkeusero: 450 m Pituus: 1 340 m Maksimijyrkkyys: 56 % Keskijyrkkyys: 33,6 % MM-kilpailu: 17.2.2023 Pujottelu Pujottelu Lähtö: 1 485 m Maali: 1 280 m Korkeusero: 205 m Pituus: 575 m Maksimijyrkkyys: 56 % Keskijyrkkyys: 35,7 % MM-kilpailu: 19.2.2023 Naiset Naiset Syöksylasku Syöksylasku Lähtö: 1 990 m Maali: 1 290 m Korkeusero: 700 m Pituus: 2 307 m Maksimijyrkkyys: 58 % Keskijyrkkyys: 30,3 % 1\. MC-kilpailu: 16.3.2022 Super-G Super-G Lähtö: 1 865 m Maali: 1 290 m Korkeusero: 575 m Pituus: 1 857 m Maksimijyrkkyys: 58 % Minimijyrkkyys: 16 % Keskijyrkkyys: 31 % 1\. MC-kilpailu: 17.3.2022 L’Eclipse on laskettelurinne Courchevelin talviurheilukeskuksessa Saint-Bon-Tarentaisessa Ranskassa. L’Eclipse rakennettiin vuoden 2023 alppihiihdon maailmanmestaruuskilpailuja varten. MM- kilpailuissa se toimi miesten kilpailurinteenä, pois lukien Roc de Fer -rinteessä laskettu parisuurpujottelukilpailu, sekä Stade de Slalom Émile Allais -rinteessä lasketut karsintakilpailut. MM-kilpailujen esikilpailuina toimi alppihiihdon maailmancupin finaaliviikko edellisenä talvena, jolloin siinä järjestettiin miesten ja naisten vauhtilajikilpailut. ==Reitti== Miesten syöksylaskun lähtö sijaitsee 2 235 metriä merenpinnan yläpuolella lähellä Col de la Loze solan huippua. Rinteen ensimmäinen nimetty paikka on Saut du Zenith (Zenithhyppyri). Radan lyhyt alkuosuus on liukuosuutta ja Saut du Zenithin jälkeen alkavat laajat S-mutkat maaliin saakka. Rinteen seuraavat nimetyt paikat ovat Mur du Son, S des Arolles ja Saut des Jockeys (Jockeyshyppyri). Sitä seuraa Trou Noir (Musta-aukko), Mur de la Bux, L’Envol ja Mur des Braves. L’Eclipse päättyy 1 280 metriä merenpinnan yläpuolella Alpinium- urheilukentälle Albertvillen talviolympialaisten 1992 mäkihyppystadionin oikealle puolen Le Prazin kylään. ==Lähteet== * Skiing in Courchevel courchevel.com * Val Thorens piste map valthorens.com * L’Eclipse, Courchevel- Méribel 2023 Racecourse alpineskiworldcup.com * Results – Courchevel fis- ski.com ===Viitteet=== Luokka:Ranskan laskettelurinteet Luokka:Alppihiihdon maailmancupin rinteet Luokka:Courchevel
Juri Prylypko

Juri Illitš Prylypko (; 1960 – 7. maaliskuuta 2022 Hostomel) oli ukrainalainen poliitikko. Hän toimi vuodesta 2015 Hostomelin kaupungin pormestarina.Guy McCardle, Yuri Illich Prylypko, Mayor of Gostomel, Ukraine, Killed by Russian Forces SOFREP 18.3.2022, viitattu 23.12.2023 Prylypko joutui venäläisjoukkojen ampumaksi Hostomelissa ollessaan jakamassa leipää kaupunkiin jääneille asukkaille. Samalla surmattiin kaksi hänen kanssaan yhteistyötä tehnyttä miestä.Ukrainian Town Says Mayor And Two Associates Killed By Russian Forces While Delivering Aid Radio Free Europe/Radio Liberty 7.3.2022, viitattu 23.12.2023 Prylypkolle myönnettiin maaliskuussa 2022 postuumisti Urhoollisuuden ritarikunnan kolmannen luokan kunniamerkki.Указ Президента України №165/2022 Офіційне інтернет-представництво Президента України 24.3.2022, viitattu 23.12.2023 == Lähteet == Luokka:Ukrainalaiset poliitikot Luokka:Pormestarit Luokka:Ukrainalaiset henkirikosten uhrit Luokka:Vuonna 1960 syntyneet Luokka:Vuonna 2022 kuolleet
Marra Lampi

Marra Lampi (20. syyskuuta 1948 Lappajärvi – 25. syyskuuta 2021 Tampere) oli suomalainen kuvataiteilija. Hän on suunnitellut muun muuassa Tampereen Näsinpuistoon ympäristötaideteoksen Milavida. thumb|Marran Lammen ympäristötaideteos Milavida Tampereella (1995). Lampi on toiminut myös taideopettajana Jyväskylän yliopistossa ja Kankaanpään taidekoulussa ja taidekriitikkona 1980-luvun alussa Jyväskylässä. Lampi oli naimisissa Kari Aronpuron kanssa. Lampi opiskeli Bourneville School of Arts and Craftsissa Isossa-Britanniassa vuosina 1974–1975 ja Lahden taideinstituutissa 1977–1980. Hänen ensimmäinen yksityisnäyttelynsä oli vuonna 1982. Lampi lahjoitti Hiekan taidemuseolle 160 teostaan vuosina 2003–2018. Lampi kuoli pitkäaikaiseen sairauteen Tampereella syyskuussa 2021. == Lähteet == Luokka:Suomalaiset taidegraafikot Luokka:Suomalaiset opettajat Luokka:Vuonna 1948 syntyneet Luokka:Vuonna 2021 kuolleet
Jari Jansson

Jari Jansson (s. 12. helmikuuta 1953 Kokkola) on suomalainen runoilija ja kuvataiteilija. Hän saa inspiraation teoksiinsa muun muuassa luonnosta ja elämästä. Jansson on ideoinut Raahen taidemuseon vuonna 2014. Jansson julkaisi vuoden 2013 alussa lähes 300-sivuisen taidekirjan teoksistaan. Yhteensä hän on kirjoittanut seitsemän taide-runokirjaa. Hän on pitänyt yli 30 vuotta galleriaa Raahen Piehingissä. == Lähteet == Luokka:Suomalaiset taidemaalarit Luokka:Vuonna 1953 syntyneet Luokka:Elävät henkilöt
Did You Know That There’s a Tunnel Under Ocean Blvd

Did You Know That There’s a Tunnel Under Ocean Blvd on yhdysvaltalaisen laulaja-lauluntekijä Lana Del Reyn yhdeksäs studioalbumi, joka julkaistiin 24. maaliskuuta 2023 Polydor ja Interscope levy-yhtiöiden kautta. Levyä on Grantin lisäksi ollut tuottamassa Jack Antonoff, Zach Dawes, Drew Erickson ja Mike Hermosa. Did You Know That There’s a Tunnel Under Ocean Blvd sai viisi ehdokkuuta ja oli ehdolla vuoden albumiksi vuoden 2024 Grammy-gaalassa. == Singlet == Albumin nimikkokappale ”Did You Know That There’s a Tunnel Under Ocean Blvd” julkaistiin singlenä 17. joulukuuta 2022. Toinen single ”A&W;” julkaistiin ystävänpäivänä 14. helmikuuta 2023. == Kappaleet == # The Grants – 4.55 ´ # Did You Know That There's a Tunnel Under Ocean Blvd – 4.45 # Sweet – 3.36 # A&W; – 7.13 # Judah Smith Interlude – 4:36 # Candy Necklace (feat. Jon Batiste ) – 5.14 # Jon Batiste Interlude – 3.33 # Kintsugi – 6.18 # Fingertips – 5.48 # Paris, Texas (feat. SYML) – 3.26 # Grandfather Please Stand on The Shoulders of My Father While He's Deep-Sea Fishing (feat. Riopy) – 4.00 # Let the Light In (feat. Father John Misty) – 4.38 # Margaret (feat. Bleachers) – 5.39 # Fishtail – 4.02 # Peppers (feat. Tommy Genesis) – 4.08 # Taco Truck x VB – 5.53 == Palkinnot ja ehdokkuudet == Levy sai viisi Grammy-ehdokkuutta ja oli ehdolla vuoden albumiksi 66. Grammy-gaalassa. Albumin single ”A&W;” oli myös ehdolla vuoden kappaleeksi. == Arvostelut ja menestys == Albumi sai Helsingin Sanomien arvostelussa neljä tähteä. Did You Know That There’s a Tunnel Under Ocean Blvd debytoi kolmantena Billboard 200 -listalla. == Lähteet == Luokka:Vuoden 2023 albumit Luokka:Lana Del Reyn albumit Luokka:Jack Antonoffin tuottamat albumit
Shari Redstone

Shari Redstone (s. 1954) on yhdysvaltalainen liikenainen ja media-alan vaikuttaja. Redstonen perhe on mediayhtiö Paramount Globalin pääomistaja sijoitusyhtiönsä kautta, ja Shari Redstone Paramountin hallituksen puheenjohtajahttps://www.paramount.com/about/leadership. Shari Redstonen isä oli mediamoguli Sumner Redstone, joka osti 1900-luvulla useita nykyistä Paramountia edeltäneitä mediayhtiöitä. == Lähteet == Luokka:Yhdysvaltalaiset liikemiehet Luokka:Vuonna 1954 syntyneet Luokka:Elävät henkilöt
Andrei Botikov

Andrei Gennadjevitš Botikov (; 1974 – 2. maaliskuuta 2023 Moskova) oli venäläinen virologi.Lynn Chaya, Russian scientist behind Sputnik COVID vaccine found strangled to death with a belt National Post 6.3.2023, viitattu 24.12.2023 Ботиков Андрей Геннадьевич Zdrav.Expert, viitattu 24.12.2023 Aleksandr Rogoza, Sergei Kudrin, В Москве убили одного из разработчиков вакцины от коронавируса «Спутник V» Komsomolskaja Pravda 3.3.2023, viitattu 24.12.2023 Botikov työskenteli vuodesta 2014 Gamalejan mikrobiologian ja epidemiologian tutkimusinstituutissaAleks Phillips, Mysterious Death of COVID Vaccine Creator Sparks Conspiracy Theories Newsweek 6.3.2023, viitattu 24.12.2023 , jossa hän oli vanhempi tutkijaRussian scientist who developed Covid vaccine found dead, was strangled with belt: Report India Today 4.3.2023, viitattu 24.12.2023 Aleksandr Gintsburgin alaisuudessa.Sergei Nikolajev, Вирусолога не удовлетворил спутник Kommersant 3.3.2023, viitattu 24.12.2023 Hän oli mukana kehittämässä Sputnik V -rokotetta ja sai vuonna 2021 Vladimir Putinilta kunniamerkin ansioista isänmaalle. Botikov patentoi lukuisia keksintöjä virologian alalla. Maaliskuussa 2023 Botikov löydettiin viranomaisten mukaan vyöllä kuoliaaksi kuristettuna asunnostaan Moskovassa. 29-vuotias rikostaustainen Aleksei Zmanovski pidätettiin epäiltynä henkirikoksesta, ja Venäjän viranomaisten mukaan hän tunnusti syyllisyytensä. Rikoksen esitettiin olleen seurausta raha-asioita koskeneesta riidasta. Toisaalta Botikovin kerrottiin myös joutuneen useiden puukoniskujen uhriksi, olleen löydettäessä alaston ja tavanneen tappajansa mahdollisesti sattumalta.Katariina Kähkönen, Venäläismediat: Sputnik-koronarokotteen kehittänyt tutkija tapettu Moskovassa MTV Uutiset 3.3.2023, viitattu 24.12.2023 Kansainvälisissä tiedotusvälineissä Botikovin surma yhdistettiin Venäjän lukuisten erikoisten sodanaikaisten kuolemantapausten sumaan. == Lähteet == Luokka:Venäläiset tieteilijät Luokka:Virologit Luokka:Venäläiset henkirikosten uhrit Luokka:Vuonna 1974 syntyneet Luokka:Vuonna 2023 kuolleet
Jeremy Allen White

Jeremy Allen White (s. 17. helmikuuta 1991 New York, New York, Yhdysvallat) on yhdysvaltalainen näyttelijä. Hänen tunnetuimmat roolinsa lienevät Philip Gallagher Showtimen draamakomediasarjassa Hävyttömät (2011–2021) sekä Carmy Berzatto Hulun draamakomediasarjassa The Bear (2022–). Roolistaan The Bearissa White sai Primetime Emmy -ehdokkuuden sekä kaksi Golden Globea ja yhden SAG- palkinnon. White on esiintynyt myös muun muassa Prime Videon jännityssarjassa Homecoming (2018) sekä elokuvissa Afterschool (2008), After Everything (2018), The Rental (2020) ja The Iron Claw (2023). Hän on myös ollut Calvin Kleinin mainoskasvona. Vuosina 2019–2023 White oli naimisissa näyttelijä Addison Timlinin kanssa. Heillä on vuosina 2018 ja 2020 syntyneet tyttäret. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Golden Globe -palkinnon saajat Luokka:SAG-palkinnon saajat Luokka:Elävät henkilöt
Chemtrails over the Country Club

Chemtrails over the Country Club on yhdysvaltalaisen laulaja-lauluntekijä Lana Del Reyn seitsemäs studioalbumi, joka julkaistiin 19. maaliskuuta 2021 Polydor- ja Interscope -levy-yhtiöiden kautta. Grant palkkasi tuottaja Jack Antonoffin yhteistuottajakseen Chemtrails over the Country Clubiin. Antonoff oli tuottajana myös Grantin edellisellä albumilla Norman Fucking Rockwell. Levyn julkaisu viivästyi vuodella koronaviruspandemian aiheuttamien tuotantoviiveiden takia. == Singlet ja esitykset == Kappale ”Let Me Love You like a Woman” julkaistiin singlenä 16. lokakuuta 2020. Grant esitti kappaleen valmiiksi tallennettuna joulukuussa 2020 The Tonight Show Starring Jimmy Fallon -keskusteluohjelmassa. Tämä oli ensimmäinen Grantin televisioitu esitys yhdeksään vuoteen. Hän esiintyi edellisen kerran televisiossa Saturday Night Livessä vuonna 2012. == Kappaleet == # White Dress – 5.33 # Chemtrails over the Country Club – 4.31 # Tulsa Jesus Freak – 3:35 # Let Me Love You like a Woman – 3:21 # Wild at Heart – 4:06 # Dark but Just a Game – 3:55 # Not All Who Wander Are Lost – 4:07 # Yosemite – 5:04 # Breaking Up Slowly (feat. Nikki Lane) – 2:57 # Dance Till We Die – 4:03 # For Free (feat. Zella Day and Weyes Blood)– 4:11 == Lähteet == Luokka:Lana Del Reyn albumit Luokka:Vuoden 2021 albumit Luokka:Jack Antonoffin tuottamat albumit
Sovetskaja Litva

Sovetskaja Litva (Советская Литва, ”Neuvosto-Liettua”) oli Liettuan pääkaupungeissa Kaunasissa ja Vilnassa vuosina 1940–1990 ilmestynyt venäjänkielinen sanomalehti. Sen toimintaa jatkoi Eho Litvy (”Liettuan kaiku”) vuosina 1990–2001. Lehti perustettiin Liettuan neuvostomiehityksen jälkeen Kaunasissa kesäkuussa 1940 nimellä Truženik (”Työläinen”). Se lakkasi toisen maailmansodan takia kesäkuussa 1941. Lehti alkoi ilmestyä uudelleen lokakuussa 1944 Vilnassa nimellä Sovetskaja Litva. Sovetskaja Litva oli Liettuan kommunistisen puolueen keskuskomitean sekä Liettuan sosialistisen neuvostotasavallan korkeimman neuvoston ja ministerineuvoston äänenkannattaja. Se oli tasavallan tärkein venäjänkielinen sanomalehti, jonka rinnalla julkaistiin liettuankielistä Tiesaa ja puolankielistä Czerwony Sztandaria. Kuudesti viikossa ilmestyneen lehden painosmäärä oli 79 000 kappaletta vuonna 1981. Lehti sai nimen Eho Litvy vuonna 1990, ja siitä tuli Liettuan tasavallan korkeimman neuvoston (myöhemmin parlamentin) ja hallituksen äänenkannattaja. Liettuan kommunistipuolue perusti maaliskuussa 1990 uuden lehden Litva Sovetskaja, jolla oli myös liettuankielinen versio Tarybų Lietuva. Litva Sovetskaja lakkasi elokuussa 1991, ja Eho Litvy muuttui riippumattomaksi vuonna 1995. Sen painosmäärä oli 26 000 kappaletta vuonna 1993 ja 12 000 vuonna 1997. Eho Litvy lakkasi ilmestymästä taloussyistä vuonna 2001. ==Lähteet== Luokka:Liettualaiset sanomalehdet Luokka:Neuvostoliittolaiset sanomalehdet
Karl-Erik Lång

Karl-Erik Lång (6. elokuuta 1918 Turku – 27. maaliskuuta 1942 Loviisan kaakkoispuolella) oli suomalainen jääkiekkoilija, pelipaikaltaan maalivahti. "Kiki" Lång edusti SM-sarjaurallaan Åbo IFK:ta. Hän pelasi SM-sarjassa 23 ottelua vuosina 1936–1941. Hän oli Suomen maajoukkueen mukana Ruotsiin, Saksaan ja Sveitsiin suuntautuneella kiertueella alkuvuonna 1941, ja kauden kahdesta virallisesta maaottelusta hän oli Helsingissä Ruotsia vastaan varamaalivahtina mutta pelasi maaliskuussa Baselissa Sveitsiä vastaan ottelun, jonka Suomi hävisi maalein 12–0. Lång palveli talvisodassa rannikkopuolustuksessa mutta siirtyi sittemmin ilmavoimiin. Hän kuoli jatkosodassa 27. maaliskuuta 1942 Suursaareen suunnatulla pommituslennolla ollessaan tähystäjänä Kaarlo Salaksen ohjaamassa Bristol Blenheim 149 -koneessa, joka putosi maahan huonossa säässä Loviisan lähellä. Vuonna 2002 Loviisassa paljastettiin operaatiossa pudonneiden kahden koneen miehistöjen muistomerkki, ja vuonna 2007 Lång ja Salas saivat Loviisan hautausmaalle muistolaatat. Myös Långin pikkuveljet Karl-Bertil Lång ja Karl-Henrik Lång pelasivat jääkiekkoa Åbo IFK:n mestaruussarjajoukkueessa. Heistä Karl-Bertil kuoli pommikoneonnettomuudessa heinäkuussa 1944. Veljesten isä Lauri Lång voitti Suomen-mestaruuksia viestijuoksussa. == Lähteet == == Kirjallisuutta == * Luokka:Suomalaiset jääkiekkomaalivahdit Luokka:Suomalaiset toisessa maailmansodassa kaatuneet Luokka:Vuonna 1918 syntyneet Luokka:Vuonna 1942 kuolleet
Karl-Bertil Lång

Karl-Bertil Lång (10. heinäkuuta 1920 Helsinki – 1. heinäkuuta 1944 Liperi) oli suomalainen jääkiekkoilija. Lång pelasi jääkiekon SM-sarjassa kaudella 1938–1939 Åbo IFK:n kaikki kuusi ottelua. Joukkueeseen kuuluivat myös hänen veljensä Karl-Erik ja Karl-Henrik Lång. Karl-Bertil Lång kilpaili myös mäkihypyssä. Lång kuoli jatkosodan aikana 1. heinäkuuta 1944 lento- onnettomuudessa. Hän lähti tähystäjänä toista sotalentoaan tehneen Erkki Pinomaan Junkers-koneessa pommituslennolle Onttolan lentokentältä. Nousuvaiheessa kone joutui edellä kulkeneiden koneiden potkurivirtaan, menetti ohjattavuutensa ja putosi Rauanlahteen. Kaikki neljä koneessa ollutta kuolivat. Långin veljesten isä Lauri Lång voitti Suomen-mestaruuksia viestijuoksussa. == Lähteet == Luokka:Suomalaiset jääkiekkoilijat Luokka:Suomalaiset toisessa maailmansodassa kaatuneet Luokka:Vuonna 1920 syntyneet Luokka:Vuonna 1944 kuolleet
Karl-Henrik Lång

Karl-Henrik Lång (10. marraskuuta 1922 Turku – 6. toukokuuta 2002) oli suomalainen jääkiekkoilija. Hän pelasi jääkiekon SM-sarjassa 29 ottelua kausina 1938–1946 Åbo IFK:n joukkueessa. Hän teki niissä kolme maalia ja sai yhden syöttöpisteen. Hän oli koulutukseltaan ekonomi. Långin veljet Karl-Erik ja Karl-Bertil Lång pelasivat myös jääkiekkoa Åbo IFK:ssa ja kuolivat lento- onnettomuuksissa jatkosodan aikana. Veljesten isä Lauri Lång voitti Suomen- mestaruuksia viestijuoksussa. == Lähteet == Luokka:Suomalaiset jääkiekkoilijat Luokka:Vuonna 1922 syntyneet Luokka:Vuonna 2002 kuolleet
Kurier Wileński

Kurier Wileński (”Vilnan kuriiri”) on Liettuan pääkaupungissa Vilnassa ilmestyvä puolankielinen sanomalehti. Se jatkaa vuonna 1953 perustetun Czerwony Sztandarin toimintaa. Lehti perustettiin vuonna 1953 Liettuan kommunistisen puolueen keskuskomitean äänenkannattajaksi nimellä Czerwony Sztandar (”Punalippu”). Sen tehtävänä oli kommunistisen propagandan levittäminen, mutta se ylläpiti myös puolalaista identiteettiä ja edisti kansallista kulttuuritoimintaa. Czerwony Sztandar oli toisen maailmansodan jälkeen Neuvostoliiton ainoa puolankielinen päivälehti, jolla oli lukijoita myös Valko-Venäjällä, Ukrainassa, Latviassa, Venäjällä ja muissa neuvostotasavalloissa sekä Puolassa. Kuudesti viikossa ilmestyneen lehden painosmäärä oli 49 000 kappaletta vuonna 1981. Vuoteen 1989 saakka sillä oli joka toinen viikko ilmestynyt nuorisoliite Zastępy Mlodych. Lehdestä tuli Liettuan tasavallan parlamentin ja hallituksen julkaisu vuonna 1990, ja se sai nimen Kurier Wileński. Vuodesta 1994 lähtien se on ollut riippumaton yleissanomalehti, joka kiinnittää huomiota erityisesti Liettuan puolalaisvähemmistön asioihin sekä Liettuan ja Puolan suhteisiin. Lehden painosmäärä oli 11 400 kappaletta vuonna 1993 ja 4 000 vuonna 1997. Se ilmestyy nykyään kolmesti viikossa. ==Lähteet== ==Aiheesta muualla== * Lehden sivusto Luokka:Liettualaiset sanomalehdet Luokka:Neuvostoliittolaiset sanomalehdet
Juli Hariton

Juli Borisovitš Hariton (27. helmikuuta 1904 – 19. joulukuuta 1996, ) oli neuvostoliittolainen ydinfyysikko. Hän oli mukana kehittelemässä Neuvostoliiton varhaisia ydinaseita. Hariton valmistui vuonna 1925 Leningradin polyteknisestä opistosta, missä Abram Ioffe oli hänen ohjaajansa. Hän jatkoi opintojaan vuosina 1926–1928 Cambridgessa Ernest Rutherfordin oppilaana. Juli Hariton työskenteli Igor Kurtšatovin työryhmässä, Arzamas-16:ssa. Projekti käynnistyi arviolta vuonna 1942, eli Saksan käynnistämän massiivisen hyökkäyksen jälkeen. Aiemmin oli Abram Ioffe kieltäytynyt Neuvostoliiton ydinaseita kehittelevässä työryhmässä toimimiseen, korkeaan ikäänsä vedoten.Sudoplatov, P. A., 1994: s. 266-268. Hariton oli inventoimassa eli kehittelemässä monia ratkaisuja. Yksi näistä oli ainakin RDS-3:ssä sekä RDS-4:ssä käytetty Levitoiva rakenne (Levitated Pit), mikä lähes tuplasi varhaisen RDS-1:n tehon sekä oli tätä kevyempi. RDS-1:n jälkeen, Neuvostoliitto alkoi parannella ydinaseitaan, myös omia ratkaisujaan kehittäen.https://nuclearweaponarchive.org/Russia/Sovwpnprog.html Viitattu 30.12.2023. Valtio teki sitä jatkaen ydinasetuotantoaan ja monia erilaisia versioita saman aikaisesti kehittäen. Tuon kehittelyn vahvat vaikuttajat olivat Josif Stalinista NKVD:n ylipäällikkö Lavrenti Berijaan. Eräs atomiaseiden kehittelyn kohde oli kiihdytetty fissio (RDS-6), mihin Hariton osallistui. Juli Hariton oli syntynyt Pietarissa ja hän menehtyi Sarovissa. Häntä on kutsuttu nimellä Neuvostoliiton Oppenheimer, olihan hän etnisyydeltään juutalainen kuten myös äitinsä Mirra. Juli B. Hariton palkittiin useilla valtionpalkinnoilla, kuten Leninin kunniamerkillä ja Neuvostoliiton valtionpalkinniolla kolme kertaa (1949, 1951, 1953). ==Lähteet== * Pavel & Anatoli Sudoplatov: Stalinin erikoistehtävissä – kiusallisen todistajan muistelmat (Toim. Jerrold L. & Leona P. Schecter). Alkuteos: Special Tasks. The Memoirs of an Unwanted Witness – A Soviet Spymaster. Suom. Kari Klemelä. Helsinki WSOY 1994 ISBN 951-0-19584-7. ==Aiheesta muualla== *https://www.militarytoday.com/bases/arzamas_16.htm Luokka:Ydinfyysikot Luokka:Neuvostoliittolaiset fyysikot Luokka:Vuonna 1904 syntyneet Luokka:Vuonna 1996 kuolleet Luokka:Sosialistisen työn sankarit
Heike Matthiesen

Heike Matthiesen (1964 Braunschweig – 24. joulukuuta 2023) oli saksalainen klassinen kitaristi.Heike Matthiesen Savarez, viitattu 24.12.2023 Susanne Wosnitzka, Heike Matthiesen: Komponistinnen | 15. Nov 2022 FFM Archiv Frau & Musik 17.10.2022, viitattu 24.12.2023 Sad news: Guitarist Heike has died Slippedisc 24.12.2023, viitattu 24.12.2023 Matthiesen syntyi musikaaliseen perheeseen ja sai varhaisesta lapsuudestaan lähtien pianonsoiton opetusta. Hän vaihtoi pääsoittimensa kitaraan 18-vuotiaana. Vuosi myöhemmin Matthiesen aloitti opinnot Frankfurtin musiikki- ja teatteriyliopistossa. Kaksi vuotta tämän jälkeen hän alkoi soittaa Frankfurtin oopperan orkesterin kanssa. Tänä aikana hänestä tuli myös kysytty kamarimusiikin esittäjä.Heike Matthiesen Kronberg Academy 07/2021, viitattu 24.12.2023 Matthiesenin kehitykseen kitaristina vaikutti varsinkin hänen Pepe Romerolta saamansa oppi. Hän osallistui myös Manuel Barruecon, David Russellin, Roland Dyensin, Álvaro Pierrin ja Leo Brouwerin pitämille mestarikursseille. Matthiesen esiintyi muun muassa Salzburgin musiikkijuhlilla. Hän teki esiintymisiä eri puolilla Eurooppaa, Yhdysvalloissa, Kiinassa, Japanissa, Pakistanissa, Nigeriassa, Päiväntasaajan Guineassa ja Etiopiassa. Matthiesen esitti usein aikansa musiikkia ja häntä varten sävellettiin myös uusia teoksia. Vuodesta 1997 Matthiesenilla oli läheinen yhteistyösuhde Mainzin Villa Musican kanssa. Hän tulkitsi kamarimusiikkiohjelmistoa esimerkiksi Los Romerosin kanssa. Matthiesen julkaisi neljä sooloalbumia. Näihin kuuluu naissäveltäjien teoksille omistettu Guitar Ladies (2016). Matthiesen kuului eri kilpailujen tuomaristoihin. Hän kuoli 59-vuotiaana sairastettuaan syöpätautia useiden vuosien ajan. == Lähteet == == Aiheesta muualla == * Viralliset sivut , Luokka:Saksalaiset kitaristit Luokka:Vuonna 1964 syntyneet Luokka:Vuonna 2023 kuolleet
Ristretto

Ristretto on italialaisperäinen kahvijuoma, joka on väkevämpi versio espressosta. Sitä valmistetaan käyttämällä puolet vähemmänkuumaa vettä kuin espresso-juomassa. Ristrettoa tarjoillaan myös pienemmissä kupeissa kuin tavallista espressoa. Italialainen kahvi omaksuttiin Yhdysvalloissa, missä siitä tuli suosittua 1990-luvulla. Ristretto on italiaa ja tarkoittaa "lyhyttä" tai "tiivistettyä". == Lähteet == Luokka:Kahvijuomat Luokka:Italiankieliset sanat ja sanonnat
Viron passi

Viron passi on matkustusasiakirja, joka voidaan myöntää Viron kansalaiselle. Henley Passport Indexin mukaan Viron passilla pääsi vuonna 2023 matkustamaan 184 maahan ilman etukäteen myönnettyä viisumia. Osa näistä maista kuitenkin vaatii sähköisen matkustuslupajärjestelmän käyttöä tai myöntää viisumin vasta rajalla. Kun koko maailman passeja vertailtiin sen suhteen, moneenko maahan niillä pääsee matkustamaan ilman viisumia, Viron passi oli vuonna 2023 sijalla 10. == Passin hakeminen == Aikuisen passi on voimassa 10 vuotta. Siihen kuuluu kopio passin haltijan sormenjäljestä, passikuva ja allekirjoitusnäyte. Sormenjälkinäyte on voimassa 6 vuotta. Passikuvan voi ottaa joko itse, kuva- automaatissa tai teettää sen valokuvaajalla. Alle 12-vuotiailta lapsilta sormenjälkiä ei tarvita. Lapsen passi on voimassa viisi vuotta. Ulkomailla Viron passeja myöntävät Viron ulkomaan edustustot. Passia voi myös hakea verkossa itsepalveluna. Ulkomaille myönnetty passi lähetetään joko hakijan valitsemaan Viron ulkomaan edustustoon tai kuriiriyrityksen välityksellä suoraan hakijalle. Yli 12-vuotias voi tarvittaessa saada yhden vuoden voimassa olevan passin ilman sormenjälkinäytettä, jos hänellä on aiemmin ollut virolainen passi tai henkilökortti ja hän oleilee ulkomailla sellaisessa paikassa, jossa ei ole Viron ulkomaan edustustoa tai jossa edustustoon olisi turhan vaikea matkustaa. Yhden vuoden passia varten hakijan on tehtävä lisäksi erillinen hakemus, jossa hän perustelee tarpeensa passille. == Lähteet == Luokka:Passit maittain Luokka:Viron hallinto
Mockbuster

Mockbuster on elokuva, jolla hyödynnetään jonkin menestyneen elokuvan julkisuutta, jolla on samanlainen nimi tai aihe. Ne valmistetaan usein pienellä budjetilla voittojen maksimoimiseksi. Mockbuster on yhdistelmä englannin kielen sanoista mock (’jäljitelmä’) ja blockbuster (”kassamagneetti”, menestynyt elokuva). == Esimerkkejä == Yhdysvaltalainen elokuvastudio The Asylum on tuottanut useita mockbuster-elokuvia, kuten: * Vuoden 2010 elokuva Titanic II, joka ei nimestään huolimatta ole vuoden 1997 menestyselokuvan Titanic jatko-osa. * Transmorphers, vuonna 2007 tehty elokuva, joka yrittää rahastaa saman vuoden Transformers-elokuvan nimellä. * Atlantic Rim, vuoden 2013 elokuva. Parodioi saman vuoden Pacific Rim – Hyökkäys Maahan -elokuvan nimeä. == Lähteet == Luokka:Elokuvalajityypit Luokka:Englanninkieliset sanat ja sanonnat
Affogato

Affogato on Italiasta kotoisin oleva kahvijälkiruoka. Siinä yhdistetään espresso-kahvi ja gelato-jäätelö. Jälkiruoan koko nimi affogato al caffe on italiaa ja tarkoittaa "kahviin hukkunutta". == Lähteet == Luokka:Kahvijuomat Luokka:Jäätelöt Luokka:Italiankieliset sanat ja sanonnat
Rabbe Wilhelm Wrede

Rabbe Wilhelm Wrede (24. syyskuuta 1887 Sorsakoski – 27. joulukuuta 1938 Tukholma) oli suomalainen vapaaherra ja Teijon tehtaiden toimitusjohtaja.Kuolinilmoitus, Hufvudstadsbladet, 28.12.1938, nro 349, s. 1, Kansalliskirjaston digitaaliset aineistotVapaahra R. W. Wrede kuollut, Helsingin Sanomat, 28.12.1938, nro 349, s. 8, Kansalliskirjaston digitaaliset aineistotAdelsvapen-Wiki : Friherrliga ätten Wrede af Elimä nr 44, tabell 45 Rabbe Wreden vanhemmat olivat Sorsakosken tehtaiden isännöitsijä Carl Gustaf Garibaldi Fabian Carolus Wrede (1860–1927) ja Siri Maria Söderhielm (1862–1933). Wrede pääsi ylioppilaaksi 1905 ja harjoitti sitten lainopin opintoja Helsingin yliopistossa ja kieliopintoja Englannissa ja Venäjällä. Hän kävi Leipzigin kauppakorkeakoulun 1912–1913. Wrede oli kirjeenvaihtajana Turun Rautateollisuus- ja Vaunutehdas Oy:ssä 1914–1915 ja Lehtoniemen ja Taipaleen tehtaiden isännöitsijänä 1915–1917. Hän oli Crichton Oy:n johtajana 1917–1922 ja vuodesta 1922 Teijon Tehtaat Oy:n ja sen tytäryhtiöiden Mathildedals Bruks Ab:n ja Oy Suomen Nappitehtaan toimitusjohtajana. Wrede oli Turun rahatoimikamarin ja Perniön kunnanvaltuuston jäsenenä. Rabbe Wrede oli naimisissa 1916–1919 Doris May Wahrenin (1895–1919) kanssa ja vuodesta 1926 Mary af Forsellesin (s. 1898) kanssa tämän toisessa avioliitossa. Rabbe Wrede kuoli 51-vuotiaana Tukholmassa Punaisen Ristin sairaalassa. == Lähteet == Luokka:Suomalaiset yritysjohtajat Luokka:Suomalaiset aateliset Luokka:Perniön kunnanvaltuutetut Luokka:Vuonna 1887 syntyneet Luokka:Vuonna 1938 kuolleet
Jevgeni Tšitšvarkin

Jevgeni Aleksandrovitš Tšitšvarkin (; s. syyskuu 1974 Leningrad) on venäläissyntyinen liikemies.Mr Evgeny Chichvarkin CompanyCheck, viitattu 25.12.2023 Evgeny Chichvarkin Open University, viitattu 25.12.2023 Hän pakeni Venäjältä vuonna 2008 ja on sittemmin asunut Lontoossa.Charlie Campbell, ‘Everybody’s Waiting for Putin to Die.’ A Russian Businessman on the Hopes for His Homeland Time 30.3.2022, viitattu 25.12.2023 Hän on ollut äänekäs Vladimir Putinin hallinnon kriitikko sekä Venäjän sisäisten oppositiovoimien, kuten Aleksei Navalnyin tukija ja rahoittaja.Madona Gasanova, The Russian Who Votes with His Feet | Multimillionaire Chichvarkin on Russia, Ukraine and Bendukidze Forbes 16.11.2022, viitattu 25.12.2023 Venäjällä Tšitšvarkin edusti Pravoje delo -puoluettaWho is Evgeny Chichvarkin? Daily Mail 17.8.2018, viitattu 25.12.2023 , johon hän liittyi vuonna 2008.Putin's Russia: Exile Businessmen Newsweek 14.8.2010, viitattu 25.12.2023 Tšitšvarkin valmistui vuonna 1996 Moskovan Hallinnon valtionyliopistosta (GUU). Vuonna 1997 hän perusti Timur Artemjevin kanssa Jevrosetin, josta tuli Venäjän suurin matkapuhelinten myyntiin erikoistunut yhtiö. Tšitšvarkinista tuli alle 35-vuotiaana miljardööri. Vuonna 2005 hän sai Ernst & Youngilta "vuoden yrittäjän" tunnustuksen, minkä lisäksi hän sai useita kunnianosoituksia Venäjältä. Vuonna 2007 Jevroset-ketju kattoi jo 5 000 myymälää. Tšitšvarkin pakotettiin yhtiön myyntiin alihintaan vuonna 2008, jolloin hän poistui Venäjältä. Viranomaiset Venäjällä syyttivät Tšitšvarkinia kidnappauksesta ja kiristyksestä. Vuonna 2012 hän perusti Lontoossa Hedonism Wines -viiniliikkeen ja vuonna 2018 Mayfairissa sijaitsevan Michelin-tähden saaneen ravintolan HIDE. Ukrainan sodan aikana Tšitšvarkin on kannattanut Naton sotilaiden lähettämistä Ukrainaan ja lentokieltoalueen toimeenpanoa. Hän on katsonut, etteivät pakotteet oligarkkeja vastaan vaikuta Putiniin. Hän onkin kannattanut pakotteiden tarkempaa kohdentamista Putiniin, tämän perheeseen, kenraaleihin ja keskeisimpiin rahoittajiin. Tšitšvarkinin väite, ettei kaikkien oligarkkien tarvitse olla kytköksissä Venäjän hallintoon, on kuitenkin kiistanalainen; esimerkiksi aiheesta kirjoittanut Oliver Bullough on päätynyt vastakkaiseen päätelmään. Tšitšvarkin piti Venäjän suurhyökkäystä Ukrainaan 2022 odottamattomana ja epäili hyökkäyksen merkinneen kolmannen maailmansodan alkua. Hän on avustanut taloudellisesti Ukrainaa suurhyökkäyksen alettua. Tšitšvarkinin äiti löydettiin kuolleena asunnostaan Moskovassa huhtikuussa 2010. Ruumis oli verinen ja mustelmilla, mutta Venäjä piti kuolemaa luonnollisena. Tšitšvarkin epäili kuolemaa valtion järjestämäksi murhaksi, jonka motiivi oli hänen houkuttelunsa takaisin Venäjälle hautajaisia varten. == Lähteet == Luokka:Venäläiset liikemiehet Luokka:Venäläiset miljardöörit Luokka:Venäläiset toisinajattelijat Luokka:Vuonna 1974 syntyneet Luokka:Elävät henkilöt
Erkki Rosenberg

Erkki Juhani Rosenberg (24. kesäkuuta 1933 Jyväskylä – 8. helmikuuta 1995 Helsinki) oli suomalainen matematiikan ja fysiikan lehtori sekä filosofian lisensiaatti ja opetusneuvos. Hän opetti myös yliopistossa geometriaa. Rosenberg pääsi ylioppilaaksi Helsingin Normaalilyseosta vuonna 1952. Vuosina 1961–1967 ja 1969–1994 Rosenberg toimi matematiikan ja fysiikan lehtorina Helsingin Suomalaisessa Yhteiskoulussa. Rosenberg oli pitkään ylioppilastutkintolautakunnan jäsen ja toimi sen pääsihteerinä 1968–1970. Hänelle myönnettiin opetusneuvoksen arvonimi vuonna 1993. Rosenberg on kirjoittanut useita lukion ja yliopiston oppikirjoja. Mm. Geometria. Hän oli naimisissa Tellervo Rosenbergin os. Vauramo kanssa, ja heillä on kolme lasta. == Lähteet == Luokka:Vuonna 1933 syntyneet Luokka:Vuonna 1995 kuolleet Luokka:Suomalaiset opettajat
Krøderin rata

Krøderin rata () on Norjassa sijaitseva museorautatie, joka ulottuu Vikersundista Krødereniin. Rataosa avattiin vuonna 1872 ja museoitiin 1987. ==Lähteet== ==Aiheesta muualla== Luokka:Norjan museorautatiet Luokka:Krødsherad Luokka:Modum
Krøderen (taajama)

Krøderen on taajama Krødsheradin kunnassa Buskerudin läänissä Norjassa. Taajaman pinta-ala on 0,8 neliökilometriä ja asukasluku 587 vuonna 2023. ==Lähteet== ==Aiheesta muualla== Luokka:Krødsherad Luokka:Norjan taajamat
Lauri Lång

Karl Lauri Henrik (Lasse) Lång (2. kesäkuuta 1892 Helsinki – 29. tammikuuta 1980) oli suomalainen yleisurheilija. Hän voitti viestijuoksussa viisi Suomen- mestaruutta: 4 × 100 metrillä vuosina 1911–1913 ja 1915 sekä 1600 metrin viestissä vuonna 1912. Hän edusti vuonna 1911 Helsingin IFK:tä ja sen jälkeen Helsingin Kisa-Veikkoja. Henkilökohtaisilla juoksumatkoilla hän saavutti vuonna 1911 SM-hopeaa 100 metrillä ja 200 metrillä. Hän juoksi 100 metrillä ennätysajakseen 10,9 vuonna 1913. Lång pelasi jalkapalloa Viipurin Reippaan joukkueessa. Lauri Långin pojat Karl-Erik, Karl-Bertil ja Karl-Henrik pelasivat jääkiekkoa SM-sarjassa Åbo IFK:n joukkueessa. Heistä kaksi ensin mainittua kuolivat jatkosodassa lentokoneen tähystäjänä toimiessaan, Karl-Erik vuonna 1942 ja Karl-Bertil vuonna 1944. == Lähteet == Luokka:Suomalaiset pikajuoksijat Luokka:Vuonna 1892 syntyneet Luokka:Vuonna 1980 kuolleet